(Συνημμένο 272.  Συνέχεια από το συνημμένο 271).

H'. ΤΟ ΠΡΟΒΛΗΜΑ ΤΗΣ ΕΙΚΟΣΑΕΤΙΑΣ !!!.

ΚΑΙ Η ΜΕΘΟΔΟΣ ΤΟΥ ΑΡΜΟΝΙΚΟΥ ΜΕΤΑΣΧΗΜΑΤΙΣΜΟΥ.
20. ΤΟ ΠΡΟΒΛΗΜΑ ΤΗΣ ΕΙΚΟΣΑΕΤΙΑΣ

(α). Γενικά.

Το Μέρος Η′, στο οποίο μπαίνουμε, αποτελεί το κυριότερο μέρος του βιβλίου.

Σε τούτο γίνεται, όπως θα διαπιστώσουμε, η ΣΥΝΘΕΣΗ, πολλών από εκείνα που έχουν προηγηθεί, σε μια νέα  Μέθοδο που έχουμε ονομάσει «Αρμονικό Μετασχηματισμό», η οποία μας έλυσε το «Πρόβλημα της Εικοσαετίας», το οποίο μας λύνει εύκολα και όλα τα σχετικά προβλήματα. Ως Πρόβλημα Εικοσαετίας, έχουμε ονομάσει απλά το παρακάτω Ερώτημα-Πρόβλημα: 

«Πως προκύπτει ένα Αρμονικό Πολύπλευρο από ένα Κανονικό Πολύπλευρο» (προφανώς του ίδιου αριθμού πλευρών); 

(β). Ιστορικό του Προβλήματος Εικοσαετίας.
Πάντοτε πιστεύαμε και μας απασχολούσε συχνά, τουλάχιστον για εικοσαετία, ότι ένα Αρμονικό Πολύπλευρο, προκύπτει από την προβολή Κανονικού Πολύπλευρου, με τον ίδιο αριθμό πλευρών και δεν διαψευστήκαμε, όπως θα δούμε παρακάτω.

Αλλά πως; Με ποιο τρόπο;

Την απάντηση στα ερωτήματα αυτά, την θεωρούσαμε σημαντική και αναγκαία για να επιτύχουμε εύκολα την λύση όλων των σχετικών προβλημάτων, ακόμη και εκείνων που δεν μας ήταν δυνατή, μέχρι τότε, όπως για παράδειγμα η Κατασκευή Αρμονικής Δεκάδας Σημείων, Αρμονικού Δεκάπλευρου, κτλ.
Όταν, μετά τουλάχιστον εικοσαετία και μετά από πολύ μελέτη-έρευνα, επινοήσαμε τον τρόπο λύσεις του Προβλήματος Εικοσαετίας, η χαρά μας ήταν απερίγραπτη και ο ενθουσιασμός μας ήταν τεράστιος και γι’ αυτό αμέσως τον εκφράσαμε στον ιστότοπο matuematica.gr με την φράση: 

                           ΚΑΤΑΠΛΗΚΤΙΚΟ !!!

Λύθηκε το «Πρόβλημα Εικοσαετίας»!!!
21. Η ΜΕΘΟΔΟΣ ΤΟΥ ΑΡΜΟΝΙΚΟΥ ΜΕΤΑΣΧΗΜΑΤΙΣΜΟΥ. 

(α). Σκεπτικό. 

Αν ένα Κανονικό Πολύπλευρο προβληθεί (με όχι ορθή προβολή), από ένα 

σημείο εκτός του επιπέδου του, σε ένα άλλο επίπεδο (μη παράλληλο στο πρώτο), τότε το Πολύπλευρο που θα προκύψει, δεν θα είναι Αρμονικό, γιατί απλά δεν θα είναι εγγεγραμμένο σε κύκλο, αλλά σε Κωνική τομή, καθώς ο κύκλος του, κατά την προβολή, αλλοιώνεται.

Πρέπει λοιπόν η προβολή αυτή να γίνει με ειδικό τρόπο και από ειδικό σημείο, έτσι ώστε ο περιγεγραμμένος κύκλος του Κανονικού Πολύπλευρου να παραμένει αναλλοίωτος (σαν κύκλος, όχι από πλευράς μεγέθους, γιατί το μέγεθος μπορούμε να το επιλέγουμε εμείς), που είναι αναγκαία προϋπόθεση για να είναι Αρμονικό ένα Πολύπλευρο, ενώ μόνο το Κανονικό Πολύπλευρο πρέπει να μετασχηματισθεί σε Αρμονικό, ίσου αριθμού πλευρών, όχι όμως και ο περιγεγραμμένος του κύκλος. 

Πως όμως και από ποιο σημείο; 

Η απάντηση – λύση αυτή έπεσε σαν «ώριμο φρούτο», με την μεθοδική μελέτη και ΣΥΝΘΕΣΗ μιας σειράς άλλων Μεθόδων (§ 5, 13, 18), Προτάσεων και Προβλημάτων, που έχουμε επινοήσει και έχουν ήδη αναφερθεί στα προηγουμενα, με τις αποδείξεις τους. 

Ακόμη, για την επίτευξη της λύσεως αυτής σημαντικό ρόλο έπαιξε και το «Ορθοοπτικό Σημείο» (Σχετική ορολογία δίνουμε στην παράγραφο 14), για το 

οποίο έχουμε μιλήσει αρκετά και με τη βοήθεια του οποίου έχουμε ήδη λύσει πολλά σχετικά Προβλήματα. 
(β). Ερμηνεία της Μεθόδου.
Η μέθοδος αυτή σε γενικές γραμμές, είναι αποτέλεσμα του Προβλήματος Εικοσαετίας και βασίζεται σε κατάλληλους Προβολικούς Μετασχηματισμούς (Προβολές και Τομές ευθείας και κύκλων), αλλά (βασίζεται) και στο λεγόμενο «Ορθοοπτικό Σημείο».

Για την καλλίτερη ερμηνεία και λεπτομερή κατανόηση της Μεθόδου αυτής, θα λύσουμε το παρακάτω Πρόβλημα με κάθε λεπτομέρεια και με εφαρμογή φυσικά της μεθόδου αυτής. 

Το πλήρες Πρόβλημα Εικοσαετίας , έχει ως εξής: 

Βασιζόμενοι σε κατάλληλους προβολικούς μετασχηματισμούς και τομές από ευθεία και κύκλους, να κατασκευαστεί Αρμονικό Πολύπλευρο με βάσει Κανονικό Πολύπλευρο με ίσο αριθμό πλευρών, και αντίστροφα, με όμοιο τρόπο και με βάσει Αρμονικό Πολύπλευρο να κατασκευαστεί Κανονικό Πολύπλευρο, με ίσο αριθμό πλευρών. 
Η Λύση του Προβλήματος.

Η λύση αυτή θα δοθεί στη συνέχεια λεπτομερώς, σε συγκεκριμένα πολύπλευρα και φυσικά με την εφαρμογή της Μεθόδου του Αρμονικού Μετασχηματισμού. Έτσι θα γνωρίσουμε σε βάθος και την μέθοδο αυτή.
(γ). Ονομασία της Μεθόδου.

Επειδή, από τη σειρά των παραπάνω μετασχηματισμών, προκύπτει πάντοτε 

αρχικά Συνευθειακή Αρμονική ν-άδα και μετά Αρμονικό Πολύπλευρο, την Μέθοδο αυτή, ονομάσαμε «ΑΡΜΟΝΙΚΟ ΜΕΤΑΣΧΗΜΑΤΙΣΜΟ». Η Μέθοδος αυτή είναι ενιαία για κάθε Συνευθειακή Αρμονική ν-άδα και Πολύπλερο, ακόμη και εκείνων που έχουν περιττό αριθμό πλευρών, όπως παρακάτω θα δούμε (Τρίγωνα, Πεντάπλευρα , κτλ), αποτελεί δε Μέθοδο, καθώς αυτή έχει εφαρμογή σε 
όλα τα σχετικά Προβλήματα, πολλά από τα οποία πιστεύουμε ότι δεν λύνονται με άλλο τρόπο. Μια πρώτη γεύση της μεθόδου αυτής, έχουμε δώσει στην παράγραφο 12.13(δ).
Αξία της Μεθόδου.

Η αξία αυτής είναι τεράστια, γιατί αποτελεί το ΚΛΕΙΔΙ στην εύκολη λύση σχεδόν όλων των σχετικών  Προβλημάτων, ακόμη και εκείνων που δεν λύνονται με άλλο τρόπο.
Σχόλιο. 
Το παραπάνω «Πρόβλημα Εικοσαετίας» και η Μέθοδος του «Αρμονικού Μετασχηματισμού», πιστεύουμε ότι είναι νέα και ότι πρωτοεμφανίζονται εδώ (Την σχετική ορολογία έχουμε δώσει στις παραγράφους 11.1, 16.1 και 12.13).

Αξία της Έρευνας.

Αυτά τα καταπληκτικά συμβαίνουν με την έρευνα, γι’ αυτό πιστεύουμε σε αυτή και την υπηρετούμε με πάθος. Όσοι πιστοί προσέλθετε, για να αναβαθμίσουμε με νέα στοιχεία και να φέρομε στην επιφάνια την παραμελημένη, κυρίως από Έλληνες, την κατεξοχήν Ελληνική επιστήμη της Ευκλείδειας Γεωμετρίας.

ΕΡΕΥΝΑ =Απόλαυση + Ανακαλύψεις + Έντονες Συγκινήσεις 

 Δημιουργία 

 Πρόοδος 

 Πολιτισμός. 

22. ΕΦΑΡΜΟΓΈΣ ΤΗΣ ΜΕΘΟΔΟΥ ΤΟΥ ΑΡΜΟΝΙΚΟΥ ΜΕΤΑΣΧΗΜΑΤΙΣΜΟΥ.
Λύση του Προβλήματος «Εικοσαετίας», με εφαρμογή της Μεθόδου του «ΑΡΜΟΝΙΚΟΥ ΜΕΤΑΣΧΗΜΑΤΙΣΜΟΥ».

Πως από Κανονικό Πολύπλευρο Προκύπτει Αρμονικό.

Για την καλλίτερη κατανόηση του παρακάτω  Προβλήματος Εικοσαετίας [§ 21(β)] και της νέας Μεθόδου του Αρμονικού Μετασχηματισμού (§ 21), θα αναλύσουμε το Πρόβλημα αυτό, σε επί μέρους Προβλήματα, για κάθε ένα από τα γνωστά μας Κανονικά Πολύπλευρα (όσα κατασκευάζονται), αρχίζοντας από το απλούστερο, που είναι το Κανονικό Τετράπλευρο (Τετράγωνο).
Το πλήρες Πρόβλημα Εικοσαετίας , έχει ως εξής: 

Βασιζόμενοι σε κατάλληλους προβολικούς μετασχηματισμούς και τομές από ευθεία και κύκλους, να κατασκευαστεί Αρμονικό Πολύπλευρο με βάσει Κανονικό Πολύπλευρο, που μας δίνεται, με ίσο αριθμό πλευρών, και αντίστροφα, με όμοιο τρόπο και με βάσει Αρμονικό Πολύπλευρο, που μας δίνεται, να κατασκευαστεί Κανονικό Πολύπλευρο, με ίσο αριθμό πλευρών. 
(Η λύση του Προβλήματος αυτού, όπως θα διαπιστώσουμε παρακάτω, γίνεται με τον ίδιο τρόπο για όλα τα σχετικά Προβλήματα, που είναι ανεξαρτήτος του αριθμού πλευρών του πολύπλευρου, εφαρμόζοντες φυσικά τη Μέθοδο του Αρμονικού Μετασχηματισμού). 
[image: image4.wmf]
22.1 . Κατασκευή Αρμονικού Τετράπλευρου από Τετράγωνο. 
(Πως από Τετράγωνο προκύπτει Αρμονικό Τετράπλευρο).
[Πρόκειται για την Κατασκευή 11(78) (βελτιωμένη), την οποία έχουμε δημοσιεύσει στον ιστότοπο mathematica. gr με το συνημμένα μας 177 (σχήμα 65)]. 
Κατασκευή 152 (Σχήμα 97).
Βασιζόμενοι σε κατάλληλους προβολικούς μετασχηματισμούς και τομές από ευθεία και κύκλους, να κατασκευαστεί Αρμονικό Τετράπλευρο με βάσει Τετράγωνο, που μας δίνεται, και αντίστροφα, με όμοιο τρόπο και με βάσει Αρμονικό Τετράπλευρο, που μας δίνεται, να κατασκευαστεί Τετράγωνο. 

Ó÷Þìá 97.

Σχήμα 97.


.Λύση.
1/. Ευθύ.
(α). Ανάλυση.
Εδώ μας δίνετε το τετράγωνο ΑΒΓΔ και ζητάμε, με βάσει αυτό και με κατάλληλους προβολικούς μετασχηματισμούς να πάρουμε Αρμονικό τετράπλευρο Α'Β'Γ'Δ'. 
Αν λάβουμε υπόψη μας τις Κατασκευή 79 (§ 15.21) και 99 (§ 19.5) και τις συνθέσουμε κατάλληλα, οδηγούμαστε στην παρακάτω κατασκευή: 
(Για ευκολία και την καλλίτερη κατανόηση της λύσης αρκεί να συνθέσουμε κατάλληλα τα σχήματα 57 και 68, ώστε να προκύψει το σχήμα 97).
(β). Κατασκευή.  

Εργαζόμαστε όπως στις Κατασκευές 79 (αντίστροφο) και 99 (ευθύ), αντίστοιχα.

Δηλαδή, με κέντρο τυχαίο σημείο Σ του περιγεγραμμένου κύκλου του (ο) του τετραγώνου ΑΒΓΔ, σχηματίζουμε την Κεντρική Δέσμη Σ(ΑΒΓΔ), της οποίας οι ακτίνες έστω ότι τέμνουν τυχαία ευθεία (ε) στα σημεία α, β, γ, δ, αντίστοιχα.

Στη συνέχεια, αν θέλουμε να έχουμε το ζητούμενο Αρμονικό Τετράπλευρο Α'Β'Γ'Δ', να είναι εγγεγραμμένο σε κύκλο (ο'), εργαζόμαστε ως εξής: 

Με κέντρο τυχαίο σημείο Τ του κύκλου (ο'), σχηματίζουμε τη Δέσμη Τ(αβγδ), οι ακτίνες της οποίας επανατέμνουν τον κύκλο (ο) στα σημεία Α', Β', Γ'  Δ', αντίστοιχα.

Λέμε ότι το ζητούμενο Αρμονικό Τετράπλευρο είναι το Α'Β'Γ'Δ'.

(γ). Απόδειξη.
Αν εργασθούμε όπως στην απόδειξη του αντίστροφου της Κατασκευής 79, βρίσκουμε ότι η Τετράδα Σημείων α, β, γ, δ, είναι αρμονική, καθώς το τετράπλευρο ΑΒΓΔ, είναι Κανονικό, ενώ αν εργασθούμε στη συνέχεια, όπως στο ευθύ της απόδειξης της Κατασκευής 99, βρίσκουμε ότι το Τετράπλευρο Α'Β'Γ'Δ', είναι αρμονικό, καθώς αυτό είναι εγγεγραμμένο στον κύκλο (ο′) και η τετράδα α, β, γ, δ, είναι αρμονική.

Σχόλιο.

Είναι φανερό ότι η παραπάνω μέθοδος αποτελεί έναν άλλο τρόπο κατασκευής μιας Αρμονικής Τετράδας και ενός Αρμονικού Τετράπλευρου, εκτός από εκείνους που χρησιμοποιήσαμε στις Κατασκευές 61 (§ 15.1) και 135 (§ 19.50). 

2/. Αντίστροφο.
Για το αντίστροφο ακολουθούμε την αντίθετη πορεία.
(α). Ανάλυση.
Δηλαδή εδώ μας δίνεται Αρμονικό το Τετράπλευρο Α'Β'Γ'Δ' που είναι εγγεγραμμένο σε κύκλο (ο') και ζητάμε, με βάσει αυτό και με κατάλληλους προβολικούς μετασχηματισμούς να κατασκευασθεί τετράγωνο ΑΒΓΔ, εγγεγραμμένο σε κύκλο (ο).

Αν λάβουμε και πάλι υπόψη μας τις Προτάσεις 99 και 79 και τις συνθέσουμε κατάλληλα, οδηγούμαστε στην παρακάτω κατασκευή (Για ευκολία και την καλλίτερη κατανόηση της λύσης αρκεί να συνθέσουμε κατάλληλα τα σχήματα 68 και 57, ώστε να προκύψει το σχήμα 97):
(β). Κατασκευή. 

Εργαζόμαστε όπως στις Κατασκευές 99 (αντίστροφο) και 79 (ευθύ), αντίστοιχα.

Δηλαδή, με κέντρο τυχαίο σημείο Τ του κύκλου (ο'), σχηματίζουμε την Κεντρική Δέσμη Τ(Α'Β'Γ'Δ') της οποίας οι ακτίνες, έστω ότι τέμνονται από τυχαία ευθεία (ε), στα σημεία α, β, γ, δ, αντίστοιχα.

Βρίσκουμε το Ορθοοπτικό Σημείο Σ (14), της τετράδας α, β, γ, δ, από το οποίο έστω ότι περνά ο κύκλος (ο) και ορίζουμε στον κύκλο (ο) τις τομές Α, Β, Γ, Δ, της δέσμης Σ(αβγδ) [Αν ο κύκλος (ο), δεν περνά από το Σ, τότε εργαζόμαστε όπως στο ευθύ της Κατασκευής 79 (§ 15.21, 2/)].

Λέμε ότι το ότι το τετράπλευρο ΑΒΓΔ είναι το ζητούμενο τετράγωνο. 
(γ) Απόδειξη.
Αν εργασθούμε όπως στην απόδειξη του αντίστροφου της Κατασκευής 99, βρίσκουμε ότι η Τετράδα Σημείων α, β, γ, δ, είναι αρμονική, καθώς το τετράπλευρο Α′Β′Γ′Δ′, είναι αρμονικό, ενώ αν εργασθούμε στη συνέχεια, όπως στο ευθύ της απόδειξης της Κατασκευής 79, βρίσκουμε ότι το τετράπλευρο ΑΒΓΔ, είναι Τετράγωνο καθώς αυτό είναι εγγεγραμμένο στον κύκλο (ο), η τετράδα α, β, γ, δ, είναι αρμονική και το Σ, που ανήκει στον κύκλο (ο), είναι το Ορθοοπτικό Σημείο της Αρμονικής Τετράδας σημείων α, β, γ, δ.

Παρατηρήσεις.
(α). Το πρόβλημα 152, έτσι όπως έχει δοθεί, είναι αόριστο. Αν θέλουμε να το καταστήσουμε ορισμένο, τότε πρέπει να μας δίνονται επαρκή στοιχεία. 

(β). Το παραπάνω Πρόβλημα και η λύση του, πιστεύουμε ότι είναι νέα και πρωτοεμφανίζονται εδώ. 

(γ). Παρατηρούμε ότι με τη μέθοδο αυτή, πρώτα μας προκύπτει αρμονική συνευθειακή τετράδα και μετά το ζητούμενο αρμονικά τετράπλευρο (Με τη Νέα Μέθοδο του Αρμονικού Μετασχηματισμού δηλαδή, επιτυγχάνουμε ταυτόχρονα και την Κατασκευή Αρμονικής Τετράδας).

(δ). Για την περίπτωση που μας ζητείται να κατασκευασθεί το Αρμονικό Τετράπλευρο, έτσι ώστε να είναι εγγεγραμμένο στον περιγεγραμμένο κύκλο του τετράγωνου, βλέπε το σχήμα 48.
(ε). Σχετικές είναι και οι Προτάσεις 32α, 35, 61, 63, 74, 79, 99, 135.

22.2 . Κατασκευή Αρμονικού Εξάπλευρου από Κανονικό Εξάπλευρο. 
(Πως από Κανονικό Εξάπλευρο προκύπτει Αρμονικό Εξάπλευρο).
[Πρόκειται για την Κατασκευή 11(89) (βελτιωμένη), την οποία έχουμε δημοσιεύσει στον ιστότοπο mathematica. gr με το συνημμένα μας 189 (σχήμα 74)]. 
Κατασκευή 153 (Σχήμα 98).
Βασιζόμενοι σε κατάλληλους προβολικούς μετασχηματισμούς και τομές από ευθεία και κύκλους, να κατασκευαστεί Αρμονικό Εξάπλευρο με βάσει Κανονικό Εξάπλευρο, που μας δίνεται, και αντίστροφα, με όμοιο τρόπο και με βάσει Αρμονικό Εξάπλευρο, που μας δίνεται, να κατασκευαστεί Κανονικό Εξάπλευρο. 

Σχήμα 98.

φ=1/3L=30 μοίρες.


.Λύση.
1/. Ευθύ.
(α). Ανάλυση.
Εδώ μας δίνετε το Κανονικό Εξάπλευρο ΑΒΓΔΕΖ και ζητάμε, με βάσει αυτό και 
με κατάλληλους προβολικούς μετασχηματισμούς να πάρουμε Αρμονικό Εξάπλευρο Α'Β'Γ'Δ'Ε'Ζ'. 
Αν λάβουμε υπόψη μας τις Κατασκευές 80 (§ 15.22) και 100 (§ 19.6) και τις συνθέσουμε κατάλληλα, οδηγούμαστε στην παρακάτω κατασκευή (Για ευκολία και την καλλίτερη κατανόηση της λύσης, αρκεί να συνθέσουμε κατάλληλα τα σχήματα 59 και 69, ώστε να προκύψει το σχήμα 98):
(β). Κατασκευή.  

Εργαζόμαστε όπως στις Κατασκευές 80 (αντίστροφο) και 100 (ευθύ), αντίστοιχα.

Δηλαδή, με κέντρο τυχαίο σημείο Σ του περιγεγραμμένου κύκλου (ο) του Κανονικού Εξάπλευρου ΑΒΓΔΕΖ, σχηματίζουμε την Κεντρική Δέσμη Σ(ΑΒΓΔΕΖ), της οποίας οι ακτίνες έστω ότι τέμνουν τυχαία ευθεία (ε) στα σημεία α, β, γ, δ, ε, ζ, αντίστοιχα.

Στη συνέχεια, αν θέλουμε να έχουμε το ζητούμενο Αρμονικό Εξάπλευρο Α'Β'Γ'Δ'Ε'Ζ', να είναι εγγεγραμμένο σε κύκλο (ο'), εργαζόμαστε ως εξής: 

Με κέντρο τυχαίο σημείο Τ του κύκλου (ο'), σχηματίζουμε τη Δέσμη Τ(αβγδεζ), οι ακτίνες της οποίας επανατέμνουν τον κύκλο (ο) στα σημεία Α', Β', Γ'  Δ', Ε', Ζ', αντίστοιχα.

Λέμε ότι το ζητούμενο Αρμονικό Εξάπλευρο είναι το Α'Β'Γ'Δ'Ε'Ζ'.

(γ). Απόδειξη.
Αν εργασθούμε όπως στην απόδειξη του αντίστροφου της Κατασκευής 80, βρίσκουμε ότι η Εξάδα Σημείων α, β, γ, δ, ε, ζ, είναι αρμονική, καθώς το εξάπλευρο ΑΒΓΔΕΖ, είναι Κανονικό, ενώ αν εργασθούμε στη συνέχεια, όπως στο ευθύ της απόδειξης της Κατασκευής 100 και με βάσει την εξάδα αυτή, βρίσκουμε ότι το Εξάπλευρο Α'Β'Γ'Δ'Ε'Ζ' είναι αρμονικό, καθώς αυτό είναι εγγεγραμμένο στον κύκλο (ο′) και η εξάδα α, β, γ, δ, ε, ζ, είναι αρμονική.

Σχόλιο.

Είναι φανερό ότι η παραπάνω μέθοδος αποτελεί έναν άλλο τρόπο κατασκευής μιας Αρμονικής Εξάδας και ενός Αρμονικού Εξάπλευρου, εκτός από εκείνους που χρησιμοποιήσαμε στις Κατασκευές 62 (§ 15.2) και 145 (§ 19.60). 
2/. Αντίστροφο.
Για το αντίστροφο ακολουθούμε την αντίθετη πορεία.
(α). Ανάλυση.
Δηλαδή εδώ μας δίνεται το Αρμονικό Εξάπλευρο Α'Β'Γ'Δ'Ε'Ζ', που είναι εγγεγραμμένο σε κύκλο (ο') και ζητάμε, με βάσει αυτό και με κατάλληλους προβολικούς μετασχηματισμούς να κατασκευασθεί Κανονικό Εξάπλευρο ΑΒΓΔΕΖ, εγγεγραμμένο σε κύκλο (ο).

Αν λάβουμε και πάλι υπόψη μας τις Προτάσεις 100 και 80 και τις συνθέσουμε κατάλληλα, οδηγούμαστε στην παρακάτω κατασκευή (Για ευκολία και την καλλίτερη κατανόηση της λύσης, αρκεί να συνθέσουμε κατάλληλα τα σχήματα 69 και 59, ώστε να προκύψει το σχήμα 98):
(β). Κατασκευή. 

Εργαζόμαστε όπως στις Κατασκευές 100 (αντίστροφο) και 80 (ευθύ), αντίστοιχα.

Δηλαδή, με κέντρο τυχαίο σημείο Τ του κύκλου (ο'), σχηματίζουμε την Κεντρική Δέσμη Τ(Α'Β'Γ'Δ'Ε'Ζ') της οποίας οι ακτίνες, έστω ότι τέμνονται από τυχαία ευθεία (ε), στα σημεία α, β, γ, δ, ε, ζ, αντίστοιχα.

Βρίσκουμε το Ορθοοπτικό Σημείο Σ (§ 14), της εξάδας α, β, γ, δ, ε, ζ, από το οποίο έστω ότι περνά ο κύκλος (ο) και ορίζουμε στον κύκλο (ο) τις τομές Α, Β, Γ, Δ, Ε, Ζ, της δέσμης Σ(αβγδεζ) [Αν ο κύκλος (ο), δεν περνά από το Σ, τότε εργαζόμαστε όπως στο ευθύ της Κατασκευής 80 (§ 15.22 (α)2/)].

Λέμε ότι το εξάπλευρο ΑΒΓΔΕΖ είναι το ζητούμενο Κανονικό. 
(γ) Απόδειξη.
Αν εργασθούμε όπως στην απόδειξη του αντίστροφου της Κατασκευής 100, βρίσκουμε ότι η Εξάδα Σημείων α, β, γ, δ, ε, ζ, η, είναι αρμονική, καθώς το εξάπλευρο Α'Β'Γ'Δ'Ε'Ζ'Η' είναι αρμονικό, ενώ αν εργασθούμε στη συνέχεια, όπως στο ευθύ της απόδειξης της Κατασκευής 80, βρίσκουμε ότι το εξάπλευρο ΑΒΓΔΕΖ, είναι Κανονικό Εξάπλευρο, καθώς αυτό είναι εγγεγραμμένο στον κύκλο (ο), η εξάδα α, β, γ, δ, ε, ζ, η, είναι αρμονική και το Σ, που ανήκει στον κύκλο (ο), είναι το Ορθοοπτικό Σημείο της Αρμονικής Εξάδας σημείων α, β, γ, δ, ε, ζ.

Παρατηρήσεις.
(α). Το πρόβλημα 153, έτσι όπως έχει δοθεί, είναι αόριστο. Αν θέλουμε να το καταστήσουμε ορισμένο, τότε πρέπει να μας δίνονται επαρκή στοιχεία. 

(β). Το παραπάνω Πρόβλημα και η λύση του, πιστεύουμε ότι είναι νέα και πρωτοεμφανίζονται εδώ. 

(γ). Παρατηρούμε ότι με τη μέθοδο αυτή, πρώτα μας προκύπτει Αρμονική Συνευθειακή Εξάδα και μετά το ζητούμενο Αρμονικό Εξάπλευρο. Δηλαδή, με τη Νέα Μέθοδο του Αρμονικού Μετασχηματισμού, επιτυγχάνουμε ταυτόχρονα και την Κατασκευή Αρμονικής Εξάδας.
(δ). Σχετικές είναι και οι Προτάσεις 32α, 35, 62, 76, 80, 96, 100, 145.
22.3 . Κατασκευή Αρμονικού Οκτάπλευρου από Κανονικό Οκτάπλευρο. 

(Πως από Κανονικό Οκτάπλευρο προκύπτει Αρμονικό Οκτάπλευρο).

[Πρόκειται για την Κατασκευή 11(78) (βελτιωμένη), την οποία έχουμε δημοσιεύσει στον ιστότοπο mathematica. gr με το συνημμένα μας 177 (σχήμα 59)]. 

Κατασκευή 154 (Σχήμα 49).

Βασιζόμενοι σε κατάλληλους προβολικούς μετασχηματισμούς και τομές από ευθεία και κύκλους, να κατασκευαστεί Αρμονικό Οκτάάπλευρο με βάσει Κανονικό Οκτάπλευρο, που μας δίνεται, και αντίστροφα, με όμοιο τρόπο και με βάσει Αρμονικό Οκτάπλευρο, που μας δίνεται, να κατασκευαστεί Κανονικό Οκτάπλευρο. 
.Λύση.
1/. Ευθύ.
(α). Ανάλυση.
Εδώ μας δίνεται το Κανονικό Οκτάπλευρο ΑΒΓΔΕΖΗΘ και ζητάμε, με βάσει αυτό και με κατάλληλους προβολικούς μετασχηματισμούς να πάρουμε Αρμονικό Οκτάπλευρο Α'Β'Γ'Δ'Ε'Ζ'Η'Θ'. 

Αν λάβουμε υπόψη μας τις Κατασκευές 81 (§ 15.23) και 101 (§ 19.7) και τις συνθέσουμε κατάλληλα, οδηγούμαστε στην παρακάτω κατασκευή (Για ευκολία και την καλλίτερη κατανόηση της λύσης, αρκεί να συνθέσουμε κατάλληλα τα σχήματα 60 και 70, ώστε να προκύψει το σχήμα 49):

(β). Κατασκευή.  

Εργαζόμαστε όπως στις Κατασκευές 81 (αντίστροφο) και 101 (ευθύ), αντίστοιχα.

Δηλαδή, με κέντρο τυχαίο σημείο Σ του περιγεγραμμένου κύκλου (ο) του Κανονικού Οκτάπλευρου ΑΒΓΔΕΖΗΘ, σχηματίζουμε την Κεντρική Δέσμη Σ(ΑΒΓΔΕΖΗΘ), της οποίας οι ακτίνες έστω ότι τέμνουν τυχαία ευθεία (ε) στα σημεία α, β, γ, δ, ε, ζ, η, θ, αντίστοιχα.

Στη συνέχεια, αν θέλουμε να έχουμε το ζητούμενο Αρμονικό Οκτάπλευρο Α'Β'Γ'Δ'Ε'Ζ'Η'Θ', έτσι ώστε να είναι εγγεγραμμένο σε κύκλο (ο'), εργαζόμαστε ως εξής: 

Με κέντρο τυχαίο σημείο Τ του κύκλου (ο'), σχηματίζουμε τη Δέσμη Τ(αβγδεζηθ), οι ακτίνες της οποίας επανατέμνουν τον κύκλο (ο) στα σημεία Α', Β', Γ'  Δ', Ε', Ζ', Η', Θ', αντίστοιχα.

Λέμε ότι το ζητούμενο Αρμονικό Οκτάπλευρο είναι το Α'Β'Γ'Δ'Ε'Ζ'Η'Θ'.

(γ). Απόδειξη.
Αν εργασθούμε όπως στην απόδειξη του αντίστροφου της Κατασκευής 81, βρίσκουμε ότι η Οκτάδα Σημείων α, β, γ, δ, ε, ζ, η, θ, είναι αρμονική, καθώς το οκτάπλευρο ΑΒΓΔΕΖΗΘ, είναι Κανονικό, ενώ αν εργασθούμε στη συνέχεια, όπως στο ευθύ της απόδειξης της Κατασκευής 101 και με βάσει την οκτάδα αυτή, βρίσκουμε ότι το οκτάπλευρο Α'Β'Γ'Δ'Ε'Ζ'Η'Θ' είναι αρμονικό, καθώς αυτό είναι εγγεγραμμένο στον κύκλο (ο′) και η οκτάδα α, β, γ, δ, ε, ζ, η, θ, είναι αρμονική.

Σχόλιο.

Είναι φανερό ότι η παραπάνω μέθοδος αποτελεί έναν άλλο τρόπο κατασκευής μιας Αρμονικής Οκτάδας και ενός Αρμονικού Οκτάπλευρου, εκτός από εκείνους που χρησιμοποιήσαμε στις Κατασκευές 63 (§ 15.3) και 149 (§ 19.64). 

2/. Αντίστροφο.
Για το αντίστροφο ακολουθούμε την αντίθετη πορεία.

(α). Ανάλυση.
Δηλαδή εδώ μας δίνεται το Αρμονικό Οκτάπλευρο Α'Β'Γ'Δ'Ε'Ζ'Η'Θ' που είναι εγγεγραμμένο σε κύκλο (ο') και ζητάμε, με βάσει αυτό και με κατάλληλους προβολικούς μετασχηματισμούς να κατασκευασθεί Κανονικό Οκτάπλευρο ΑΒΓΔΕΖΗΘ, εγγεγραμμένο σε κύκλο (ο).

Αν λάβουμε και πάλι υπόψη μας τις Προτάσεις 101 και 81 και τις συνθέσουμε κατάλληλα, οδηγούμαστε στην παρακάτω κατασκευή (Για ευκολία και την καλλίτερη κατανόηση της λύσης, αρκεί να συνθέσουμε κατάλληλα τα σχήματα 70 και 60, ώστε να προκύψει το σχήμα 49):

(β). Κατασκευή. 

Εργαζόμαστε όπως στις Κατασκευές 101 (αντίστροφο) και 81 (ευθύ), αντίστοιχα.

Δηλαδή, με κέντρο τυχαίο σημείο Τ του κύκλου (ο'), σχηματίζουμε την Κεντρική Δέσμη Τ(Α'Β'Γ'Δ'Ε'Ζ'Η'Θ') της οποίας οι ακτίνες, έστω ότι τέμνονται από τυχαία ευθεία (ε), στα σημεία α, β, γ, δ, ε, ζ, η, θ, αντίστοιχα.

Βρίσκουμε το Ορθοοπτικό Σημείο Σ (§ 14), της οκτάδας α, β, γ, δ, ε, ζ, η, θ, από το οποίο έστω ότι περνά ο κύκλος (ο) και ορίζουμε στον κύκλο (ο) τις τομές Α, Β, Γ, Δ, Ε, Ζ, Η, Θ, της δέσμης Σ(αβγδεζηθ) [Αν ο κύκλος (ο), δεν περνά από το Σ, τότε εργαζόμαστε όπως στο ευθύ της Κατασκευής 81 (§ 15.23 (α)2/)].

Λέμε ότι το οκτάπλευρο ΑΒΓΔΕΖΗΘ είναι το ζητούμενο Κανονικό. 

(γ) Απόδειξη.
Αν εργασθούμε όπως στην απόδειξη του αντίστροφου της Κατασκευής 101, βρίσκουμε ότι η Οκτάδα Σημείων α, β, γ, δ, ε, ζ, η, θ, είναι αρμονική, καθώς το οκτάπλευρο Α'Β'Γ'Δ'Ε'Ζ'Η'Θ' είναι αρμονικό, ενώ αν εργασθούμε στη συνέχεια, όπως στο ευθύ της απόδειξης της Κατασκευής 81, βρίσκουμε ότι το οκτάπλευρο ΑΒΓΔΕΖΗΘ, είναι Κανονικό Οκτάπλευρο, καθώς αυτό είναι εγγεγραμμένο στον κύκλο (ο), η οκτάδα α, β, γ, δ, ε, ζ, η, θ, είναι αρμονική και το Σ, που ανήκει στον κύκλο (ο), είναι το Ορθοοπτικό Σημείο της Αρμονικής Οκτάδας σημείων α, β, γ, δ, ε, ζ, η, θ, από την κατασκευή του.

Παρατηρήσεις.
(α). Το πρόβλημα 154, έτσι όπως έχει δοθεί, είναι αόριστο. Αν θέλουμε να το καταστήσουμε ορισμένο, τότε πρέπει να μας δίνονται επαρκή στοιχεία. 

(β). Το παραπάνω Πρόβλημα και η λύση του, πιστεύουμε ότι είναι νέα και πρωτοεμφανίζονται εδώ. 

(γ). Παρατηρούμε ότι με τη μέθοδο αυτή, πρώτα μας προκύπτει αρμονική συνευθειακή οκτάδα και μετά το ζητούμενο Αρμονικό Οκτάπλευρο. Δηλαδή, με τη Νέα Μέθοδο του Αρμονικού Μετασχηματισμού, επιτυγχάνουμε ταυτόχρονα και την Κατασκευή Αρμονικής Οκτάδας.
(δ). Σχετικές είναι και οι Προτάσεις 32α, 35, 63, 77, 81, 97, 101, 149.

22.4 . Κατασκευή Αρμονικού Δεκάπλευρου από Κανονικό Δεκάπλευρο. 

(Πως από Κανονικό Δεκάπλευρο προκύπτει Αρμονικό Δεκάπλευρο).

[Πρόκειται για την Κατασκευή 11(105) (βελτιωμένη), την οποία έχουμε δημοσιεύσει στον ιστότοπο mathematica. gr με το συνημμένα μας 205 (σχήμα 76)]. 

Κατασκευή 155 (Σχήμα 99).

Βασιζόμενοι σε κατάλληλους προβολικούς μετασχηματισμούς και τομές από ευθεία και κύκλους, να κατασκευαστεί Αρμονικό Δεκάπλευρο με βάσει Κανονικό Δεκάπλευρο, που μας δίνεται, και αντίστροφα, με όμοιο τρόπο και με βάσει Αρμονικό Δεκάπλευρο, που μας δίνεται, να κατασκευαστεί Κανονικό Δεκάπλευρο. 

Ó÷Þìá 99.

Σχήμα 99.


.Λύση.
1/. Ευθύ.
(α). Ανάλυση.
Εδώ μας δίνεται το Κανονικό Δεκάπλευρο ΑΒΓΔΕΖΗΘΙΚ και ζητάμε, με βάσει 

αυτό και με κατάλληλους προβολικούς μετασχηματισμούς να πάρουμε Αρμονικό Δεκάπλευρο Α'Β'Γ'Δ'Ε'Ζ'Η'Θ'Ι'Κ'. 

Αν λάβουμε υπόψη μας τις Κατασκευές 82 (§ 15.24) και 102 (§ 19.8) και τις συνθέσουμε κατάλληλα, οδηγούμαστε στην παρακάτω κατασκευή (Για ευκολία και την καλλίτερη κατανόηση της λύσης, αρκεί να συνθέσουμε κατάλληλα τα σχήματα 61 και 71, ώστε να προκύψει το σχήμα 99):

(β). Κατασκευή.  

Εργαζόμαστε όπως στις Κατασκευές 82 (αντίστροφο) και 102 (ευθύ), αντίστοιχα.

Δηλαδή, με κέντρο τυχαίο σημείο Σ του περιγεγραμμένου κύκλου (ο) του Κανονικού Δεκάπλευρου ΑΒΓΔΕΖΗΘΙΚ, σχηματίζουμε την Κεντρική Δέσμη Σ(ΑΒΓΔΕΖΗΘΙΚ), της οποίας οι ακτίνες έστω ότι τέμνουν τυχαία ευθεία (ε) στα σημεία α, β, γ, δ, ε, ζ, η, θ, ι, κ, αντίστοιχα.

Στη συνέχεια, αν θέλουμε να έχουμε το ζητούμενο Αρμονικό Δεκάπλευρο Α'Β'Γ'Δ'Ε'Ζ'Η'Θ'Ι'Κ', έτσι ώστε να είναι εγγεγραμμένο σε κύκλο (ο'), εργαζόμαστε ως εξής: 

Με κέντρο τυχαίο σημείο Τ του κύκλου (ο'), σχηματίζουμε τη Δέσμη Τ(αβγδεζηθικ), οι ακτίνες της οποίας επανατέμνουν τον κύκλο (ο′) στα σημεία Α', Β', Γ'  Δ', Ε', Ζ', Η', Θ', Ι', Κ', αντίστοιχα.

Λέμε ότι το ζητούμενο Αρμονικό Δεκάπλευρο είναι το Α'Β'Γ'Δ'Ε'Ζ'Η'Θ'Ι'Κ'.

(γ). Απόδειξη.
Αν εργασθούμε όπως στην απόδειξη του αντίστροφου της Κατασκευής 82, βρίσκουμε ότι η Δεκάδα Σημείων α, β, γ, δ, ε, ζ, η, θ, ι, κ, είναι αρμονική, καθώς το δεκάπλευρο ΑΒΓΔΕΖΗΘΙΚ, είναι Κανονικό, ενώ αν εργασθούμε στη συνέχεια, όπως στο ευθύ της απόδειξης της Κατασκευής 102 και με βάσει την δεκάδα 

αυτή, βρίσκουμε ότι το δεκάπλευρο Α'Β'Γ'Δ'Ε'Ζ'Η'Θ'Ι'Κ', είναι αρμονικό, καθώς 

αυτό είναι εγγεγραμμένο στον κύκλο (ο′) και η δεκάδα α, β, γ, δ, ε, ζ, η, θ, ι, κ, είναι αρμονική.

2/. Αντίστροφο.
Για το αντίστροφο ακολουθούμε την αντίθετη πορεία.

(α). Ανάλυση.
Δηλαδή εδώ μας δίνεται το Αρμονικό Δεκάπλευρο Α'Β'Γ'Δ'Ε'Ζ'Η'Θ'Ι'Κ', που είναι εγγεγραμμένο σε κύκλο (ο') και ζητάμε, με βάσει αυτό και με κατάλληλους προβολικούς μετασχηματισμούς, να κατασκευασθεί Κανονικό Δεκάπλευρο ΑΒΓΔΕΖΗΘΙΚ, εγγεγραμμένο σε κύκλο (ο).

Αν λάβουμε και πάλι υπόψη μας τις Προτάσεις 102 και 82 και τις συνθέσουμε κατάλληλα, οδηγούμαστε στην παρακάτω κατασκευή (Για ευκολία και την καλλίτερη κατανόηση της λύσης, αρκεί να συνθέσουμε κατάλληλα τα σχήματα 71 και 61, ώστε να προκύψει το σχήμα 99):

(β). Κατασκευή. 

Εργαζόμαστε όπως στις Κατασκευές 102 (αντίστροφο) και 82 (ευθύ), αντίστοιχα.

Δηλαδή, με κέντρο τυχαίο σημείο Τ του κύκλου (ο'), σχηματίζουμε την Κεντρική Δέσμη Τ(Α'Β'Γ'Δ'Ε'Ζ'Η'Θ'Ι'Κ') της οποίας οι ακτίνες, έστω ότι τέμνονται από τυχαία ευθεία (ε), στα σημεία α, β, γ, δ, ε, ζ, η, θ, ι, κ, αντίστοιχα.

Βρίσκουμε το Ορθοοπτικό Σημείο Σ (§ 14), της δεκάδας α, β, γ, δ, ε, ζ, η, θ, ι, κ, από το οποίο έστω ότι περνά ο κύκλος (ο) και ορίζουμε στον κύκλο (ο) τις τομές Α, Β, Γ, Δ, Ε, Ζ, Η, Θ, Ι, Κ, της δέσμης Σ(αβγδεζηθικ) [Αν ο κύκλος (ο), δεν περνά από το Σ, τότε εργαζόμαστε όπως στο ευθύ της Κατασκευής 82 (§ 15.24 (α)2/)].

Λέμε ότι το δεκάπλευρο ΑΒΓΔΕΖΗΘΙΚ είναι το ζητούμενο Κανονικό. 

(γ) Απόδειξη.
Αν εργασθούμε όπως στην απόδειξη του αντίστροφου της Κατασκευής 102, 

βρίσκουμε ότι η Δεκάδα Σημείων α, β, γ, δ, ε, ζ, η, θ, ι, κ, είναι αρμονική, καθώς το δεκάπλευρο Α'Β'Γ'Δ'Ε'Ζ'Η'Θ'Ι'Κ' είναι αρμονικό, ενώ αν εργασθούμε στη συνέχεια, όπως στο ευθύ της απόδειξης της Κατασκευής 82, βρίσκουμε ότι το δεκάπλευρο ΑΒΓΔΕΖΗΘΙΚ, είναι Κανονικό Δεκάπλευρο, καθώς αυτό είναι εγγεγραμμένο στον κύκλο (ο), η δεκάδα α, β, γ, δ, ε, ζ, η, θ, ι, κ, είναι αρμονική και 

το Σ, που ανήκει στον κύκλο (ο), είναι το Ορθοοπτικό Σημείο της Αρμονικής 

Δεκάδας σημείων α, β, γ, δ, ε, ζ, η, θ, ι, κ, από την κατασκευή του.

Παρατηρήσεις.
(α). Το πρόβλημα 155, έτσι όπως έχει δοθεί, είναι αόριστο. Αν θέλουμε να το καταστήσουμε ορισμένο, τότε πρέπει να μας δίνονται επαρκή στοιχεία. 

(β). Το παραπάνω Πρόβλημα και η λύση του, πιστεύουμε ότι είναι νέα και πρωτοεμφανίζονται εδώ. 

(γ). Παρατηρούμε ότι με τη μέθοδο αυτή, πρώτα μας προκύπτει αρμονική συνευθειακή δεκάδα και μετά το ζητούμενο Αρμονικό Δεκάπλευρο. Δηλαδή, με τη Νέα Μέθοδο του Αρμονικού Μετασχηματισμού, επιτυγχάνουμε ταυτόχρονα και την Κατασκευή Αρμονικής Δεκάδας.

(δ). Σύμφωνα με όσα μέχρι τώρα έχουν γραφεί εδώ, άλλος τρόπος κατασκευής Αρμονικής Δεκάδας και Αρμονικού Δεκάπλευρου, δεν έχουμε επιτύχει, παρά τις προσπάθειές μας. Βλέπουμε λοιπόν πόσο πολύτιμη είναι η Νέα Μέθοδο του Αρμονικού Μετασχηματισμού, (Οι Κατασκευές 64, 82 και 102, δεν είναι ανεξάρτητες της παραπάνω Κατασκευής 155, αλλά αποτελούν προφανώς τμήματα αυτής και εφαρμογή τμημάτων του Αρμονικού Μετασχηματισμού).

(ε). Σχετικές είναι και οι Προτάσεις 32α, 35, 64, 78, 82, 98, 102.

